Նրա այս նախաձեռնությունը, բնականաբար, համաձայնեցված է Կրեմլի հետ և նպատակ ունի առաջ մղելու Ռուսաստանի նախագահի դիրքորոշումը, որը, ինչպես գիտենք, հակված է դեպի Ադրբեջանը: Շատ վաղուց ղարաբաղյան խնդիրը դուրս է եկել այն «ձևաչափից», որը հնարավորություն կտար մտավորականությանը հուշելու ուղիներ և բանաձևեր: Ավելին, հատկապես ռուսաստանյան ակտիվացումները բնավ էլ Ղարաբաղի օգտին չեն և չեն կարող օգտակար լինել: Հետևաբար, Միխայիլ Շվիդկոյին այս պահին պետք է կատարել իր «տերերի» հանձնարարությունը, ինչ-որ հոնորարներ ստանալ և առաջիկա ամռանը հանգստանալ որևէ էկզոտիկ երկրում: